b'\n_START_ARTICLE_\nSon Of Caesar\n_START_PARAGRAPH_\nSon Of Caesar er kunstnernavnet for den danske singer-songwriter Peter Mathiasen (f\xc3\xb8dt 4. juli 1987 Odense, Danmark). Han spiller guitar, klaver og bas, og han har udgivet et album og en EP._NEWLINE_I for\xc3\xa5ret 2012 debuterede han med sin selvbetitlede debut EP, der bestod af fire sange. To af sangene, "Letter To Jack" og "The Song I Was Trying To Find", kom i rotation p\xc3\xa5 DR P4. Samme for\xc3\xa5r varmede han op for Joan As Policie Woman p\xc3\xa5 Musikhuset Posten og spillede p\xc3\xa5 SPOT Festival "Blue Spot"._NEWLINE_30. september 2013 udgav Son Of Caesar sit crowdfundede  debutalbum "Winter Came And Went", der fik flere p\xc3\xa6ne anmeldelser.  Singlen "Madeleine Defoe" kom i rotation p\xc3\xa5 P4 og DR P6 Beat._NEWLINE_Udgivelsen af albummet var med til at nominere ham til "Talentprisen" ved Odense Live Prisen i januar 2014, hvor han vandt "Publikumsprisen"._NEWLINE_Siden har Son Of Caesar arbejdet p\xc3\xa5 et nyt album, der udkommer 13. april 2018._NEWLINE_I sommeren 2017 varmede han op for Suzanne Vega p\xc3\xa5 Galaksen V\xc3\xa6rl\xc3\xb8se og p\xc3\xa5 Musikhuset Posten'